Број: 06.01/059-2756-11/21

Датум: 25.08.2021.

**БАЊАЛУЧКА БЕРЗА**

**САОПШТЕЊЕ**

**РЕПУБЛИКА СРПСКА ИСПЛАТИЛА СЕДМУ ЕМИСИЈУ ОБВЕЗНИЦА**

**СТАРЕ ДЕВИЗНЕ ШТЕДЊЕ ОЗНАКЕ РСДС-О-Г**

**И ИЗВРШИЛО ИСПЛАТУ ДОСПЈЕЛОГ 2. КУПОНА РСБД-О14**

Министарство финансија Републике Српске исплатило је у цјелости седму емисију обвезница старе девизне штедње, дозначивши данас на рачуне власника средства по доспјелом 10. купону у укупној вриједности 3,43 милиона КМ. Тиме је у потпуности исплаћена седма емисија у укупном износу 33,9 милиона КМ која је емитована 2016. године, а којом је било обухваћено потраживање 1.446 власника девизних књижица.

Република Српска је до сада у потпуности исплатила првих седам емисија обвезница старе девизне штедње, а преостале су још двије које се исплаћују. Укупно је кроз доспјеле ануитете исплаћено 588,84 милиона КМ, а за плаћање је преостало још 34,51 милион КМ.

Министарство финансија Републике Српске је данас извршило и плаћање доспјелог 2. купона хартије од вриједности локалне ознаке РСБД-О14 у укупном износу 875.000 КМ, који се у цјелости односи на камату. Плаћање је извршено на рачуне банковне власника хартије од вриједности у складу са обрачуном Централног регистра хартија од вриједности.

**МИНИСТАРСТВО ФИНАНСИЈА**